**Gorjanci (malo drugače)**

 **Sobota, 21. 12. 2024**

Gorjanci, le kdo jih ne pozna? Najvišji vrh Gorjancev, Trdinov vrh, kraljuje nad Dolenjsko in planinci iz teh koncev, ga poznamo v piko. Tokrat ga ne bomo obiskali, zato pa bomo raziskali skrite kotičke tega mogočnega masiva in videli predele, kjer je Janez Trdina dobival navdih, za svoje bajke in povesti o Gorjancih. Mogoče pa tudi mi opazimo na poti kaj čarobnega…**.** Ker smo vključeni v mednarodni projekt Brati gore, bo tura kulturno obogatena z legendami in bajkami. Našo dejavnost podpira Mestna občina Novo mesto.

|  |  |
| --- | --- |
| **ODHOD:** |  Dobimo se na zbirnem mestu pri OŠ Bršljin **ob 8. uri**, od koder se bomo z avtobusom odpeljali proti Šentjerneju in Gornjem Vrhpolju. Od tam pa v vas Mihovo. |
| **TURA:**  | Iz Mihovega se bomo usmerili na starodavno Laško (Vlaško, Hrvaško) pot, to je starodavni prelaz, kjer se je včasih trgovalo iz doline reke Krke, v dolino reke Kolpe. Šli bomo mimo starodavnega naselja Gradec na višini okoli 550 m, kjer je bilo naselje že 1000 let p.n.š. Lep del poti bomo hodili po grebenu nad dolinama Kobila in Pendirjevka. Ko bomo premagali strmino, bomo prišli na planoto na Ravni gori, kjer bomo naredili postanek. Nadaljevali bomo po cesti proti Miklavžu. V domu bomo naredili daljšo pavzo za malico (možno si bo kaj kupiti), počitek, druženje, izpolnjevanje dnevnika. Nato se bomo podali proti Krvavemu kamnu, kjer nas bo čakal avtobus. Hoje bo za 3 do 4 ure. |
| **VGN:****POVRATEK:** | Trudimo se, da v naravi ne delamo škode (hoja izven poti, lomljenje vej…) in ne povzročamo hrupa. Odpadke odnesimo s sabo v dolino.V Novo mesto se bomo vrnili v popoldanskih urah. |
| **OPREMA:** | Potrebovali boste visoke pohodne čevlje in topla zimska oblačila, kapo, rokavice.  |
| **HRANA:** | Hrano in predvsem pijačo imejte s sabo, v koči si boste lahko kaj kupili. |
| **CENA:**  | Mladi planinci člani **10 €,** nečlani **12 €,** odrasli člani **15 €,** odrasli nečlani **17 €.** |
| **PRIJAVE:** | **Prijave se** na šolah pri svojih mentorjih **do srede, 18. decembra 2024**, ali pri Majda Markovič: majda@tomas.si ali: 041 577 822  |
| **VODENJE** | Za vodenje bomo poskrbeli, vodili vodniki PZS v Pohodniškem društvu Novo mesto, vodji pa bova Majda Markovič in Roman Makše. |

Za Pohodniško društvo Novo mesto pripravil Roman Makše.

**NA TURI BO ŽE MOŽNO PLAČAT ČLANARINO ZA LETO 2025**

POJDIMO SKUPAJ VARNO V GORE.